recursal/Fanatic-Fandom huggingface dataset:
D.i.y.

Αρκτικόλεξο για το *Do It Yourself* = *κάν' το μόνος σου*. Περισσότερα εδώ. Ο όρος ανήκει πολύ και στο ιδίωμα αντιεξουσιαστών και αναρχικών, οι οποίοι τονίζουν τη σημασία της αυτοδιαχείρισης, αυτοοργάνωσης και αυτονομίας στην πολιτιστική παραγωγή χωρίς να περνά κανείς από τις μεγάλες αλυσίδες του καταναλωτικού/ καπιταλιστικού συστήματος. Θάλλει, όμως, κατ' εξοχήν και στην ψηφιακή εποχή, όπου ο καθένας μπορεί να διδαχθεί πώς να κάνει κάτι μόνος του από βιντεάκια, βλόγια κ.ά. ηλεκτρονικά μέσα.

## Παραδείγματα

1. Σκοπος μας ειναι να προωθησουμε και να στηριξουμε συντροφους/ισσες καλλιτεχνες αλλα και την **DIY** σκηνη γενικότερα, εμπλουτιζοντας το προγραμμα μας με ηχους που δε συμβιβαζονται στα ορια και στα πλαισια της εμπορευματικοτητας. (Indymedia).
2. Το fanzin κινείται στο χώρο του **diy** και είναι αναρχοπάνκ περιεχομένου. (Εδώ).
3. Το ακρωνύμιο **DIY** δεν παραπέμπει μόνο σε εκφράσεις της νεανικής υποκουλτούρας, αλλά και σε μία ευρύτερη τάση, άκρως προσγειωμένη και εμπορικά εκμεταλλεύσιμη, που ανθεί στα πολυκαταστήματα ειδών κιγκαλερίας, με μπογιές και εργαλεία, με έπιπλα που τα συναρμολογείς ο ίδιος, με μικρές πρακτικές συμβουλές για να «κάνουμε τη ζωή μας καλύτερη».

Ακόμα και αν δεν μπορούμε να αλλάξουμε τον κόσμο, μπορούμε τουλάχιστον να αλλάξουμε το μικρόκοσμό μας, τις κουρτίνες, τα έπιπλα, το χρώμα στους τοίχους. Ακόμα και αν δεν μπορούμε να σώσουμε την εθνική οικονομία, παρά τις θυσίες μισθών, επιδομάτων και συντάξεων, επιχειρούμε να διασώσουμε την οικιακή μας οικονομία, με αυτοσχέδια μαστορέματα και ιδιόχειρες ανακαινίσεις. Αν θέλουμε να διαφοροποιηθούμε από το ομοιόμορφο λάιφ στάιλ των πολυκαταστημάτων, αλλά δεν είμαστε παιδιά των ντεφιλέ ούτε επαγγελματίες ντιζάινερ, μπορούμε να δημιουργήσουμε τη δική μας χειροποίητη μόδα, ανακυκλώνοντας, επαναχρησιμοποιώντας, αξιοποιώντας υπάρχοντα υλικά, προσθέτοντας τη δική μας προσωπική πινελιά. Η χειροποίητη αυτοέκφραση εμπνέει χιλιάδες γυναίκες και άντρες σε όλο τον πλανήτη, που οργανώνουν (και συμμετέχουν σε) «κύκλους πλεξίματος» και κολεκτίβες «ριζοσπαστικού εργόχειρου». (Εδώ).
Αλμπάνης

Λέξη περσικής προέλευσης που σημαίνει τον *πεταλωτή* και μεταφορικά τον *αδαή,* τον *αναξιόπιστο κομπογιαννίτη ψευτοειδικό*. (Δες).

ΠΑΡΑΔΕΙΓΜΑ

**Αλμπάνηδες**. Πρώτη θέση οι χασομέρηδες του τουίτερ που σχολίαζαν με χυδαίο τρόπο –τέτοιοι είναι, τέτοια γράφουν– για άλλη μία φορά την Κατερίνα Νοτοπούλου για την έγκριση 18.500 ευρώ για το βάψιμο του διατηρητέου κτιρίου που φιλοξενεί το υφυπουργείο Μακεδονίας-Θράκης. Υποβολείς τους τα σαΐνια που έκαναν την «αποκάλυψη», αλλά που δεν μπήκαν στον κόπο να αναφέρουν ότι θα βαφτούν πάνω από 2.000 τ.μ., τα οποία πριν από τρία χρόνια είχαν ξαναβαφτεί έναντι 23.000 ευρώ. Γελάνε και οι μπατανόβουρτσες όλων των βαφέων της χώρας με τους αλμπάνηδες «ελαιοχρωματιστές» της ενημέρωσης… (Εφημερίδα των Συντακτών).
22

Γραφική αναπαράσταση για το *τουτού*, δηλαδή για το αυτοκίνητο, επειδή στα αγγλικά είναι *two-two*.

ΠΑΡΑΔΕΙΓΜΑ

Sin Boy Πιπίλα 22

Οδηγούσα σαράβαλο, συνεργείο κάθε μήνα

Τώρα έχω σοφέρ μέσα στη λιμουζίνα

Πήρα νέο αμάξι, στην πένα είναι πιπίλα

Το 22 μου είναι πιπίλα, μπέμπα είναι πιπίλα

Ας τους μάνα να μιλάνε, χωριάτες σαν Κατίνα

Απ'το παζάρι ρούχα, τώρα αγοράζω βιτρίνα

Πήρα μηχανάκι, στην πένα είναι πιπίλα

Το 22 μου είναι πιπίλα το 22 μου πιπίλα

Το 22 μου είναι πιπίλα, είναι πιπίλα

Τώρα βγάζω φράγκα μες στην Αθήνα

Είναι πιπίλα είναι πιπίλα

Φτιαγμένα είναι τα δόντια μου από σαπίλα

Βγάζω μπικικίνι μες στην Αθήνα

Μια στην απάτη, μια στην κομπίνα

Πάντα είχα haters πάντα ήμουν φίρμα

Δεν ασχολούμαι γιατί άμα το κάνω είναι κρίμα

Όσοι θέλουν να με κλείσουν στήνουν λωρίδα

Τους βάζω αναμονή σαν αίτηση στο Ίκα

Στο πορτ μπαγκάζ το Draco και η πινακίδα

Δεν την φοράω πάνω είμαι mafia

Ξέρεις όσα βγάζω ούτε στα καλά της η Πέγκυ Ζήνα

Παιδί θαύμα μάλλον είμαι Ρίμα για χρήμα

Ποσειδώνας φέρνω το κύμα

Έχω τρέξει Μαραθώνα έτοιμα δεν βρήκα

Οδηγούσα σαράβαλο, συνεργείο κάθε μήνα

Τώρα έχω σοφέρ μέσα στη λιμουζίνα

Πήρα νέο αμάξι, στην πένα είναι πιπίλα

Το **22** μου είναι πιπίλα, μπέμπα είναι πιπίλα

Ας τους μάνα να μιλάνε, χωριάτες σαν Κατίνα

Απ'το παζάρι ρούχα, τώρα αγοράζω βιτρίνα

Πήρα μηχανάκι, στην πένα είναι πιπίλα

Το 22 μου είναι πιπίλα το 22 μου πιπίλα

Το 22 μου είναι πιπίλα, είναι πιπίλα

Τώρα βγάζω φράγκα μες στην Αθήνα

Είναι πιπίλα είναι πιπίλα

Φτιαγμένα είναι τα δόντια μου από σαπίλα

Σκάω σαν Schumacher μες στη γειτονία σου

Αν δεν με πιστεύεις τράβα ρώτα τη μαμά σου

Σκουπίζουνε τα λάστιχα από τα παντιλίκια

Αν δεν έχεις respect σε μένα φεύγουν μπουνίδια

Ξανά φέρνω sauce γιατί πάνε με πρώτη

Κουμπώστε δεύτερα ρε φάγατε σκόνη

Λένε πως τρελάθηκε με βγάλαν στο Βήμα

Τώρα που γυρνάω παίρνω όλο το χρήμα

Είμαι τόσο fresh λες και βγήκα από shower

Κωλοφτιαγμένα αμάξια οι δικοί μου Max Power

Μωρό μου για την πάρτη σου πήρα νέο σπίτι

Σου χαρίζω την άδεια λες και νίκησες drifting

Μαζί μου ήσουν και με Σκαραβαίο

Τώρα μες στην Lambo κάνω σφήνες στον Τσέο

Από Περισσό με ένα χρέος ακραίος

Κόκκινα χαλιά στρωμένα τώρα ροντεό

Το 22 μου είναι πιπίλα, είναι πιπίλα

Τώρα βγάζω φράγκα μες στην Αθήνα

Είναι πιπίλα είναι πιπίλα

Φτιαγμένα είναι τα δόντια μου από σαπίλα

Δεν άλλαξα ποτέ μου μόνο χαρακτήρα

Μαζί μου αυτοί δεν έχουνε στον ήλιο μοίρα

Όσο εγώ τα κονομάω σε αυτούς πέφτει πείνα

Το σχολείο δεν με έχει μάθει αλλά μόνο η πείρα

Είμαι ευλογημένος σαν εκκλησία

Ο θεός μου το έχει δώσει όχι με τη βία

Δεν έπαιζε ούτε φράγκο στην Αλβανία

Όσα ξοδεύω τώρα τα είδες σε ταινία
Άνδρας παλαιού Κ.Α.Π.Η.

Ειρωνική τροπή του άνδρας παλαιάς κοπής που χρησιμοποίησε ως αυτοχαρακτηρισμό ο Παύλος Χαϊκάλης, προκειμένου να δικαιολογηθεί γιατί συνέχιζε να παρενοχλεί γυναίκες ακόμη και μετά το "όχι" τους. Γιατί οι άνδρες παλαιάς κοπής δεν υπάρχουν πια, είναι σε *Κέντρα Ανοικτής Προστασίας Ηλικιωμένων*.

ΠΑΡΑΔΕΙΓΜΑ

Ακούς άνδρας παλαιάς κοπής και φαντάζεσαι Σον Κόνερι και Πολ Νιούμαν, και η πραγματικότητα είναι **άνδρας παλαιού ΚΑΠΗ** τύπου Χαϊκάλη.
Αλλιώτικο

Το πρωκτικό σε αντίθεση με την κολπική διείσδυση ή ο ομοφυλοφιλικός έρωτας σε αντίθεση με τον ετεροφυλοφιλικό.

ΠΑΡΑΔΕΙΓΜΑ

Κι επειδής εγώ του δρόμου δε γινόμουνα, είχα καλομάθει με το σπιτικό μου και την κάμαρή μου τη μεγάλη, βρήκε ο Μάρκος έναν τύπο Αλεξανδρινό, λιγάκι κουνιστό, που 'χε ανοίξει ένα μπουρδέλο στη Φυλής. Αυτός τώρα, παρόλο που στο Κόμμα δεν τους πολυθέλανε τους πούστηδες, ήτανε κομμουνιστής βαμμένος, με τη σημαία τη ρώσικη στον τοίχο λες κι ήτανε τσάρος - κι έλεγε μάλιστα ότι ο "οίκος ανοχής" του ήτανε σοσιαλιστικό δημιούργημα, για να ξεδίνει η εργατιά απ' την τυραννία του κεφαλαίου, αν και το κεφάλαιο που βγάζαμε οι τέσσερις κοπέλες που 'μασταν εκεί το μασούριαζε μια χαρά και κουβέντα δεν έλεγε, κι εμάς μας είχε στη στέγνα, ζήτημα το είκοσι τα εκατό να μας έδινε απ' όσα βγάζαμε. Αλλά με τον Μάρκο είχανε γίνει τακίμι κανονικό, κώλος και βρακί, κι όλο τραβιόντουσαν στο γραφειάκι που 'χε - μια τρύπα στο ισόγειο που βρόμαγε βότκα λες κι ήσουν στη Σιβηρία- και τα λέγανε για το Κόμμα και τη Διεθνή και τον Ζαχαριάδη, σου μιλάω κολλητιλίκι αδελφικό, τόσο που μου μπαίνανε ιδέες, έχει γούστο τώρα ο Αλεξανδρινός να το γυρίσει στο **αλλιώτικο** και να μου φάει τον Μάρκο και να τραβάω τα μαλλιά μου. Τόσο μυαλό είχα, νόμιζα η χαζή ότι είναι σαν το συνάχι ένα πράμα, φτερνίζεται ο πούστης και κολλάς κι αρχίζεις να ζαχαρώνεις τα τεκνά. (Αύγουστος Κορτώ, *Ρένα*, Πατάκης, Αθήνα 2017, σ. 47-48).
Αμπενοκλάδι

Στην ποικιλία της Κεφαλονιάς και της Κρήτης είναι η *θανατηφόρος ασθένεια*, η *κατάρα*. Κυριολεκτικά το κλαδί της αμπέλου που υπό προϋποθέσεις μπορεί να χρησιμοποιείτο και για μαγεία.

ΠΑΡΑΔΕΙΓΜΑ

Απού δε μας αγαπά δαυλός στον κώλο του, και να του σέρνουνε οι σκύλοι τα σκώθια! Να τονε ιδώ με τα μυγιόκολα. Να του ρθει ντουργουντζές, και να τονε ιδώ με τσι μύγες! Μαύρο κεντέρι να του ρθει, και μαύρο **αμπενοκλάδι**! Να μαυρίσει και να τσαγρίσει ωσά τη καλιακούδα, απου να μη πορίζει η ψυχή του ο πισσοκόκκαλος! Πίσσα μαύρη στα κόκκαλα του κι αδικο να του λάχει! Αδικοθάνατος, κι απου να το ιδώ να χτυπιέται στο καλύτερο του ανέπιασμα! (στο καλύτερο του παιδί) Ε κακό τυχερό να χει! (Cretan Magazine).
Αγαπιστής

Θεολογικό μπινελίκι συχνό σε ε-μπλογκ-ημένα μπλογκ και σάιτ ορθοδόξων χριστιανών. Ο *αγαπιστής* (σύμφωνα με τους χρησιμοποιούντες την έκφραση) είναι αυτός που βάζει την αγάπη, την ανεκτικότητα και άλλες τέτοιες αξίες της Νέας Τάξης πάνω από το καθήκον του να υπερασπίζεται την πίστη και το έθνος έναντι των αιρετικών. Τον καταλαβαίνετε από το ότι αμφισβητεί την ύπαρξη της κόλασης ή λέει ότι η κόλαση δεν συμβιβάζεται με την αγάπη του Θεού, συμπροσεύχεται με ρωμαιοκαθολικούς και προτεστάντες ή κάνει κοινές ακτιβιστικές δράσεις μαζί τους, ποστάρει *Αγάπη Μόνο* γλυκουλιές, θυμίζοντας μια θρησκευτική εκδοχή του Αύγουστου Κορτώ, λέει διάφορα γλυκανάλατα νεορθόδοξα του στυλ "οντολογία της σχέσης" και διάφορα θολοκουλτουριάρικα ότι υπάρχουν ψήγματα αλήθειας παντού, παρερμηνεύοντας το αγιογραφικό "το Πνεύμα όπου θέλει πνει". Αν δεν είναι ο ίδιος μασόνος/ παπικός/ λατινόφρων/ σιωνιστής/ μίσθαρνο όργανο της Νέας Τάξης Πραγμάτων και *προβατόσχημος λύκος* είναι αφελής χρήσιμος ηλίθιος όλων των παραπάνω και δέον να επικριθεί εξίσου, γιατί αλλιώς *ο διάβολος θα κάνει πάρτι* (άλλη αγαπημένη έκφραση των ε-μπλογκ-ημένων).

ΠΑΡΑΔΕΙΓΜΑΤΑ

1. Πάτερ Κονάνε, αντιλαμβάνομαι ότι είστε οπαδός του Αγαπισμού, ο Χριστός είναι μόνο Αγάπη, δεν υπάρχει Κόλαση κλπ. ΣΑΣ ΕΡΩΤΩ: Επί 19 αιώνες οι χριστιανοί κληρικοί και θεολόγοι τρομοκρατούσαν το Ποίμνιο με τις Φωτιές και τα Καζάνια της Κολάσεως. Ποιός ήταν σωστός χριστιανός; Εκείνοι ή εσείς ο **Αγαπιστής**; (Από φόρουμ).
2. Aγαπητέ ανώνυμε, δεν είμαι αναμάρτητος και ευγενικός άνθρωπος γενικά. Είμαι ένας άξεστος αγροίκος που αγαπώ την Εκκλησία του Χριστού όσο δεν φαντάζεσαι. Την αγαπώ και την θέλω καθαρή. Και είμαι πεπιστευμένος όπως 5000 εφημέριοι να εντοπίζω το λάθος στα παιδιά της και να τους προάγω με τα φτωχά αμαρτωλά μου μέσα προς τα άνω. Καλώς ή κακώς, σαν ιερέας έχω την υποχρέωση να αναφέρομαι σ'αυτά ακόμα και με κίνδυνο να χάσω την ψυχή μου. Και αυτό δεν είναι δικαίωμα, υπερβολή ή κατάχρηση είναι φοβερά δέσμευση προς τον ΘΕΟ και υποχρέωση σταυρώσιμη. Αν πάλι φανώ αδιάφορος και δεν εντοπίσω τέτοια φαινόμενα, θα βρεθεί κάποιος άλλος ίσως και εσύ ο ίδιος να πεί πώς και πάλι η αγάπη των ιερέων εψυχράνθη γιατί αφήνουν τις λεγάμενες να αλωνίζουν μέσα στην Εκκλησία. Και στις δύο περιπτώσεις θα κατηγορηθώ και εγώ και οι αδελφοί μου για έλλειψη αγάπης και ενδιαφέροντος. Οπότε προτιμώ τουλάχιστον να είμαι ενεργητικά αποκαλυπτικός, παρά παθητικά **αγαπιστής** και αδιάφορος. Χριστός Ανέστη. Ο θεός μαζί σου,αδερφέ/αδερφή μου! (Ιερέας Ανατολικής Εκκλησίας Μπλόγκσποτ).
3. Δίπλα , σε ηρωα , διπλά σε Θεό , Ένα ζωντόβολο , μία χαρά , υφίσταμαι Διότι φίλοι μου , ένα ζωντόβολο , ποτέ δεν αντιστέκεται Απλά , όπως είναι στέκεται Ιδιόρρυθμο , κακότροπο , κινείται αλλοπρόσαλλα ναι μεν χαλβάς , δεν ήτανε ποτέ του απ τα Φάρσαλα , αλλά ούτε ,ακτιβιστής , φιλάνθρωπος , **αγαπιστης** (Εδώ).
Άρατος

*Γίνομαι άρατος* σημαίνει *εξαφανίζομαι*. Σύμφωνα με το ιστολόγιο του Νίκου Σαραντάκου το βρίσκουμε μεταξύ άλλων στην Πελοπόννησο, την Αιτωλοακαρνανία, την Ήπειρο και τη Θάσο.

Προκύπτει από ένα λειτουργικό δρώμενο της ακολουθίας της Ανάστασης: "Μετά το «Χριστός Ανέστη» όταν οι ιερείς γυρίσουν στην εκκλησία, γίνεται το εξής: πριν έμπει ο παπάς στην εκκλησία, γίνεται το έθιμο του «Άρατε πύλας». Η πόρτα της εκκλησίας είναι κλειστή κι ο παπάς κρατώντας υψωμένη τη λαμπάδα της Ανάστασης, λέει με δυνατή φωνή: «άρατε πύλας, οι άρχοντες υμών, και επάρθητε, πύλαι αιώνιοι, και εισελεύσεται ο βασιλεύς της Δόξης». Ο κρυμμένος από μέσα νεωκόρος, υποκρινόμενος τον Σατανά ρωτάει: «τις εστίν ούτος ο βασιλεύς της δόξης»; Και ο παπάς απαντά: «Κύριος κραταιός και δυνατός, Κύριος δυνατός εν πολέμω, Κύριος των Δυνάμεων» κλπ Κι αμέσως δίνει μια κλωτσιά στην πόρτα, την ανοίγει και περνά με τους πιστούς, προβάλλοντας την Αναστάσιμη λαμπάδα. Ο νεωκόρος πρέπει αμέσως να εξαφανιστεί και να μην τον δει κανείς εκείνη τη στιγμή. Αν συμβεί το αντίθετο, νομίζουν ότι θα γίνει κάποιο κακό." (Δες).

Μάλλον επειδή δεν ήταν απολύτως κατανοητό από τον λαό το "άρατε πύλας", οδηγηθήκαμε στην έκφραση *άρατος*, για αυτόν ο οποίος εξαφανίζεται, όπως οι εχθροί του αναστημένου Θεού κατά τα εκκλησιαστικά δρώμενα.

Το παλαιοδιαθηκικό έρεισμα του δρωμένου είναι ο 23ος ψαλμός του Δαυίδ:

"Του Κυρίου η γη και το πλήρωμα αυτής, η οικουμένη και πάντες οι κατοικούντες εν αυτή. Αυτός επί θαλασσών εθεμελίωσεν αυτήν και επί ποταμών ητοίμασεν αυτήν. Τίς αναβήσεται εις το όρος του Κυρίου, ή τίς στήσεται εν τόπω αγίω αυτού; Αθώος χερσί και καθαρός τη καρδία, ός ούκ έλαβεν επί ματαίω την ψυχήν αυτού και ούκ ώμοσεν επί δόλω τω πλησίον αυτού. Ούτος λήψεται ευλογίαν παρά Κυρίου και ελεημοσύνην παρά Θεού σωτήρος αυτού. Αύτη η γενεά ζητούντων τον Κύριον, ζητούντων το πρόσωπον του Θεού Ιακώβ. '**Αρατε πύλας** οι άρχοντες υμών· και επάρθητε πύλαι αιώνιοι και εισελεύσεται ο βασιλεύς της δόξης. Τίς έστιν ούτος ο βασιλεύς της δόξης; Κύριος κραταιός και δυνατός, Κύριος δυνατός εν πολέμω. '**Αρατε πύλας** οι άρχοντες υμών· και επάρθητε πύλαι αιώνιοι και εισελεύσεται ο βασιλεύς της δόξης. Τίς έστιν ούτος ο βασιλεύς της δόξης; Κύριος των δυνάμεων αυτός έστιν ο βασιλεύς της δόξης."

Οι πύλες στις οποίες αναφέρεται το δρώμενο είναι οι πύλες του Κάτω Κόσμου και ο Χριστός, ο οποίος ερμηνεύεται ότι είναι ο παλαιοδιαθηκικός Μεσίας στον οποίο αναφέρεται ο Δαυίδ, δεν εισέρχεται σε μία κυριευμένη πόλη, αλλά εισέρχεται στον Άδη, στον Κάτω Κόσμο, μπαίνει από τις πύλες του Κάτω Κόσμου και ανασταίνει τους νεκρούς, οι οποίοι βρίσκονται εκεί, σύμφωνα με τη χριστιανική θεώρηση.

ΠΑΡΑΔΕΙΓΜΑΤΑ

1. Κι από το κλάμα τ’ άσωτο

τα μάτια έχουνε σβήσει
κι εχάθη ο ήλιος **άρατος**
για Σένα, Αλήθειας βρύση. (Κώστας Βάρναλης, *Το Φως που καίει*, εκδ. Εστία, Αθήνα 1933).

2. Σαν εκείνους τους σκασμένους που γενήκαν **άρατοι**,

κι άλλοι τους, θροφή των όρνιων, μείναν στις λακκούβες. (Ο Γιώργος Κοτζιούλας για τους Ναζί Γερμανούς κατακτητές στο ποίημα *Ανθρωπομάζωμα*).
Έσκορτ

*Συνοδός* στα αγγλικά, πρόκειται για σλανγκικό ευφημισμό για *πόρνη πολυτελείας*, για ακριβή *βίζιτα*, που *συνοδεύει* κυρίους, συνήθως πλούσιους, έναντι μεγάλων χρηματικών αντιτίμων, σε ραντεβού ή και σε ταξίδια συνήθως με τη διαμεσολάβηση πρακτορείων. Ορισμένες έσκορτς είναι και σελεμπριτόνια, τύπου πορνοστάρ, μοντέλα ή ανθυποσελέμπριτι τύπου γλάστρες σε πρωινάδικο.

ΠΑΡΑΔΕΙΓΜA

"Η κόρη μου είναι **έσκορτ** με νταβατζή τη μάνα της" δηλώνει ο πατέρας της Λίντσεϊ Λόχαν. (iefimerida).
Αίσχον!

## +ΑΙCΧΟΝ+

Αντικαθιστά το "*αίσχος*!" θυμίζοντας -με την *θεοσεβουμενέ* κατάληξη -*ον*-, τα ***ελέησον / ευλόγησον*** κλπ. Η πλάκα συνεχίζεται με τη χρήση C αντί Σ, τύπου + ΕΥΛΟΓΗCON+.

##### ΠΑΡΑΔΕΙΓΜΑΤΑ

**✪** ο Χριστιανός Ορθόδοξος:
Όξω το σεξ από τα σχολείαν (2ον **ΑίΣΧΟΝ**!!!)

**✪ ΑΙΣΧΟΝ** κύριε!!! Εμπαίζετε τα Ιερά και τα Όcια του Γένουc!!!

**✪** Χριστός Διονύση
+**ΑίCΧΟΝ**+ πια με το ρατσισμό απέναντι στα υπόλοιπα ονόματα και το εμμονικό προμοτάρισμα του Ανέστη.

**✪ αίσχον**! διαφθορά παντού! σαπίλα! παρακμή! ου σιξ σιξ σιξ! ακόμα και για να διαλέξεις φίλες λαδώνεσαι πλέον :p

**✪** «Έβρεξε» αποδοκιμασίες στην ομιλία Κατρούγκαλου
-Α ΠΑ ΠΑ... **ΑΙΣΧΟΝ**!!! ΜΑ ΤΟΝ ΚΥΡΙΟ ΥΠΟΥΡΓΟ;
Αλληλομαλακία

O αμοιβαίος αυνανισμός, η *σταυρομαλακία* ή *σταυρομιναριά* για τις *τρελοπατρινιές.* Συνήθως το λέμε για ψιλο-γκέι άντρες, αλλά ενίοτε μπορεί να σημαίνει ότι δύο όχι-και-τόσο γκέι άντρες απλώς περιορίζονται στην αλληλομαλακία και δεν φτάνουν μέχρι σεξ με διείσδυση.

ΠΑΡΑΔΕΙΓΜΑΤΑ

1. Άντρας 32 ετών 178 86 κιλά φουλ αρρενωπός. Ενδιαφέρομαι για **αλληλομαλακια** βλέποντας τσόντα αραχτοι, γενικά φουλ παιχνίδια. ΌΧΙ ΣΕΞ ΌΧΙ ΠΙΠΑ άτομα κοντά ηλικιακά και όχι γκει. (Αγγελία στο Κάνε Σεξ).
2. Για πείτε...έχετε δοκιμάσει **αλληλομαλακιά**? (Ο ένας να παίζει το πέος του άλλου, χωρίς σεξ) Σας άρεσε? Το ψήνει κάνας πχωρουμιτης να κανονίσουμε? Και εαν έχετε ενδοιασμούς, είναι απόλυτα straight η αλληλομαλακια. (Phorum).
3. Έτσι σκέφτηκα να κάνω ένα τεστ. Τηλεφώνησα στην μάνα μου, μου επιβεβαίωσε ότι θα αργούσαν για πολύ ακόμα κι έτσι έβαλα σε εφαρμογή το σχέδιο μου… Για να τεστάρω αν ήταν γκέι το παλικάρι, του είπα ότι θα βαρούσαμε αλληλομαλακία και δέχτηκε. Έβαλα μια τσόντα να παίζει και κατέβασα τα παντελόνια αμέσως, ενώ εκείνος έδειχνε να κολλάει. -    «Έλα ρε, μην ντρέπεσαι…» Τα κατέβασε τελικά και άραξε δίπλα μου. Εμένα μου είχε μισοπρηστεί. -    «Κοίταξε τον!», του είπα. Το έκανε. -    «Σε καυλώνει;», ρώτησα. Αλλά η απάντηση ήρθε στο καυλάκι του, το οποίο δειλά ορθώθηκε. -    «Ώστε σ’ αρέσει ε;», είπα και ένα χαμόγελα φάνηκε στα χείλη του επιτέλους. (Xstream).
Αγγελόπλαστος

Κυρίως στο θηλυκό *αγγελόπλαστη*, κάποιος ή, κυρίως, κάποια που είναι πάρα πολύ *όμορφος*, σαν να έχει πλαστεί από αγγέλους ή με άλλους τρόπους *αιθέριος* ή *εξιδανικευμένος*.

ΠΑΡΑΔΕΙΓΜΑΤΑ

1. Πέρι και την **αγγελόπλαστη** φωνή της Λίζα Τζέραρντ, ιχνογράφησε ένα παράλληλο ηχητικό σύμπαν, υπέρ και πέρα των αισθητών διαστάσεων. (Ναυτεμπορική).
2. Να πασκίζει, παραδίπλα το Θουκυδίδη και την αριθμητική να ζωγραφίζει στις εκθέσεις του τούτη την **αγγελόπλαστη** γυναίκα π' αντίκριζε στη μισάνοιχτη πόρτα. (Εδώ).
3. Η συναισθηματική εναλλαγή που θα φέρει το τουριστικό, ελληνικό καλοκαίρι στο νησί της Αντιπάρου θα παρασύρει και τον Κωστή με τον διαπεραστικό τρόπο που μια **αγγελόπλαστη** παρουσία θα τον κοιτάξει στα μάτια. Το ενδιαφέρον του αδρανοποιημένου χαρακτήρα θα αναζωπυρωθεί και αυτό είναι κάτι που θα το αποδείξει σε όλες τις επικείμενες συναντήσεις με την κοπέλα που τον ενδιαφέρει. Ο Κωστής ξεπερνά με διακριτικότητα και περηφάνια τον αρχικό του δισταγμό (το να κάνει μπάνιο ή ηλιοθεραπεία στην παραλία των γυμνιστών) και επιδίδεται στον φοιτητικό ηδονισμό που επιτάσσει η παρέα (στα μαγαζιά που μεθοκοπούν και χορεύουν). (Φουαγιέ).
Le Surpoids

## Description

*Pour vous kilos rime avec défaut et* *fléau? Ne voyez pas tout négativement. Certes ont peut en mourir si on ne fait pas attention en allant dans l'extrême. Réagir rapidement c'est avoir moins d'efforts à faire pour la suite. Il y a un moment il faut se demander est-ce que notre vie est plus précieuse que notre poids.*

## Causes

* après avoir eu un enfant (Les Femmes).
* les médicaments
* la gourmandise
* Les malheurs (Les soucis)
* Le manque de réactivité

## Nouvelle Vision

* Une personne en surpoids qui fait du sport mérite qu'on la soutienne. Elle fait déjà un combat intérieur éprouvant donc inutile de la traiter de grosse vache par exemple ( la vache reste à la ferme).

* Les animaux, les objets, n'ont pas tous le même.
* Les Kilos peuvent se perdent.
* Il faut de tout pour faire un monde. ça peut plaire à certaines personnes.
Le Regard

## Description

*L'une des premières choses que l'on remarque chez une personne. Il nous renseigne sur ce que la personne voit, ce qu'elle peut penser (même si ce n'est pas fiable). C'est un outil efficace qui nous informe rapidement des dangers dont on risque aussi de faire face comme voir un serpent non loin de nous, il nous permet d'identifier les éléments diverses de l'environnement qui nous entoure.*

### Le Regard à durée éphémère

C'est regarder quelque chose en une, deux, trois ou quatre secondes puis orienté son regard autre part.

### Le Regard Fixe

C'est regarder quelque chose d'une durée supérieure à quatre secondes.

### Le Regard Inactif

C'est regarder quelque chose sans vraiment faire attention à elle car on réfléchit.
Αγγελοπλουμισμένος

Κυρίως στο θηλυκό: *αγγελοπλουμισμένη*: Η *στολισμένη από τους αγγέλους* ή *όμορφη* σαν τους αγγέλους (<*πλουμίζω = στολίζω* < *πλουμίον = στολίδι* < *pluma* = *πούπουλο* στα λατινικά). Μεταξύ άλλων, το βρίσκουμε στην ποικιλία των Δωδεκανήσων.

ΠΑΡΑΔΕΙΓΜΑΤΑ

1. Ώ σιανή και ταπεινή κι **αγγελοπλουμισμένη**, απ' όλες τις αέλη σου θα βρεις κεφαλιομένη. (Μαντινάδα από τα Δωδεκάνησα).
2. **Αγγελοπλουμισμένη** μου, μέλι με τις γλυκάδες. (Εδώ).
3. **Αγγελοπλουμισμένη** τι κρίμα που η τύχη σου ήταν κακογραμμένη. (Εδώ).
Αναρχοκολεκτιβιστής

"Ο *αναρχοκολεκτιβισμός* είναι ορολογία που πρωτοδιατυπώθηκε από τον Μιχαήλ Μπακούνιν. Είναι πολιτικός χώρος μες στο ευρύτερο πεδίο του ελευθεριακού σοσιαλισμού και βασίζεται στον ουτοπικό σοσιαλισμό του 19ου αιώνα. Ο αναρχοκολεκτιβισμός είναι μία αντίληψη που θέλει τους ανθρώπους να τοποθετούν το κοινωνικό συμφέρον πάνω από το ατομικό και να επιδιώκουν τη συνεχή αλληλεγγύη μεταξύ της κοινότητας. Ο αναρχοκολεκτιβισμός, τμήμα της πολιτικής παράδοσης του «κοινωνικού αναρχισμού» (κατ' αντιδιαστολή με τον αναρχοατομικισμό), βασίζεται στις αξίες της αλληλεγγύης, της καλοσύνης και της συλλογικότητας, στο εσωτερικό μίας τοπικής κοινότητας. Παρουσιάζει πολλά αν όχι όλα τα χαρακτηριστικά της κοινωνίας των τροφοσυλλεκτών της προϊστορίας. Οι αναρχοκολεκτιβιστές πιστεύουν στη δυνατότητα που έχει ο Άνθρωπος να είναι καλοσυνάτος. Φρονούν πως αυτή η καλοσύνη θα ακμάσει όταν καταργηθεί η ατομική ιδιοκτησία και η ιδιωτική εκμετάλλευση των μέσων παραγωγής, η οποία επιφέρει τον ανθρώπινο εγωισμό και τον επιβλαβή και άσκοπο ανταγωνισμό. Έτσι όταν οι άνθρωποι οργανώνονται μεταξύ τους με βάση αυτήν την καλοσύνη δεν χρειάζονται καμία κυβέρνηση να τους ελέγχει και να τους ρυθμίζει. Συνοπτικά ο κολεκτιβιστικός αναρχισμός (αναρχοκολεκτιβισμός) είναι μια μορφή άκρατου σοσιαλισμού (εξού και η άρνηση στη δικτατορία του προλεταριάτου), όπου κύρια στοιχεία της κοινωνικής οργάνωσης είναι η συλλογική κατοχή και διαχείριση των φυσικών πόρων από κάθε κοινότητα, η έμφαση στο κοινωνικό καθήκον και η διανομή των παραγόμενων αγαθών στα άτομα αναλόγως με την εργασία που παρείχαν (μέσω ενός μισθολογικού συστήματος). Ο αναρχοκολεκτιβισμός στοχεύει στην εγκαθίδρυση της αναρχίας μέσω μίας κοινωνικής επανάστασης της εργατικής τάξης. Απόρροια του αναρχοκολεκτιβισμού αποτελεί ο αναρχοκομμουνισμός, ο οποίος όμως δεν δέχεται καθόλου την ύπαρξη χρήματος ή μισθολογικού συστήματος." (Δες).

ΠΑΡΑΔΕΙΓΜΑΤΑ

1. Στέκονταν τώρα μπροστά σ’ ένα νοικοκυρεμένο άσπρο σπιτάκι με φρεσκοβαμμένα πράσινα παντζούρια δίπλα σε ένα παρεκκλήσι, με φόντο τη θάλασσα και μια πορτοκαλιά. Δίπλα του ο Τάσο, φανατικός **αναρχοκολεκτιβιστής** και πρώην εραστής της Αrussia Bakunin, όταν ήταν ο ίδιος στη Νάπολη, την ειχε ξεπετάξει κι αυτή (όπως παινευόταν ο ίδιος, για να δικαιολογήσει τη συγγένειά του με τις ιδέες του Μπακούνιν), αλλά και γνώστης δεινός περί των πούρων, των κρασιών και των γυναικών! Έτσι, όταν κουραζόντουσαν να συζητούν για την αναγκαιότητα της κατάλυσης του αστικού κράτους πριν τη μετάβαση στον κομμουνισμό, μιλούσαν για κουβανέζικα καπνά ή για γυναικεία μπούτια. (Fragilemag).
2. Σε αντίθεση με το κολεκτιβιστικό σύστημα που προτάσσει ο **αναρχοκολεκτιβιστής** Μιχαήλ Μπακούνιν οι αναρχοκομμουνιστές, δεν πιστεύουν σε ένα αμετάβλητο και στατικό οικονομικό σύστημα. Έτσι απορρίπτουν τον μηχανισμό της αγοράς, το χρήμα και κάθε είδους εξαγορά της εργατικής δύναμης ή μισθολογικό σύστημα. (Εδώ).
3. **Αναρχοκολεκτιβιστής** και υποστηρικτής του μιχαήλ μπακούνιν μέχρι να μπεί στο σπίτι σου ο πρώτος λαθροπίθηκας. (Twitter).
Handsfree

H δόκιμη σημασία στην τεχνολογία σημαίνει εξοπλισμό που επιτρέπει τη χρήση μηχανημάτων, χωρίς να απασχολούνται τα χέρια, λ.χ. ακουστικά ή συσκευές *Blue Tooth* που επιτρέπουν να μιλάς στο κινητό τηλέφωνο χωρίς να χρησιμοποιείς τα χέρια σου (δες εδώ για περισσότερα). Στη σεξοσλάνγκ είναι η πεολειχία, *τσιμπούκι, πίπα*, όπου η/ο ερωμένη/ος δεν χρησιμοποιεί χέρια, αλλά μόνο το στόμα, κάτι που είναι και το πλέον απολαυστικό.

ΠΑΡΑΔΕΙΓΜΑ

Μου άρχισε μια πίπα με πολύ χέρι, αλλά της πήρα τα χεράκια και της τα έβαλα στο πλάι. Ακολούθησε μια θεϊκή πίπα **handsfree** με deep throat κατά καιρούς.
LMGTFY

Αρκτικόλεξο που σημαίνει *Let Me Google That For You* και λέγεται ή γράφεται όταν σου κάνουν μια ερώτηση την απάντηση της οποίας θα μπορούσαν να βρουν πολύ εύκολα με μια απλή αναζήτηση. Μία από τις λέξεις του 2022 κατά το Inside Story.

ΠΑΡΑΔΕΙΓΜΑ

Αμάν ρε Μπάμπη με τις ερωτήσεις σου! **LMGTFY**. Μου τρως χρόνο!
Αγία Κονόμα

Εκκλησία που υπήρχε προεπαναστατικά στη συνοικία του Ψυρή: "Η οδός αγίας Θέκλης ή Θέκλας ή Αγίας του Οικονόμου (πρωτομάρτυρος από το Ικόνιο ή κατ' άλλους από την Αθήνα που έζησε τον 1ο αιώνα), που υπήρχε προς το τέλος της οδού Ερμού, μεταξύ των οδών Ερμού και Κέβητος. Η εκκλησία αυτή στα τελευταία χρόνια της Τουρκοκρατίας λεγόταν και Αγία Κονόμα, από το αξίωμα του "οικονόμου" που είχε ο τότε εφημέριός της Βησσαρίων. Η εκκλησία αυτή κάηκε από τους Τούρκους κατά την επανάσταση του 1821. Η εικόνα της αγίας για να περισωθεί, μεταφέρθηκε αρχικά στη Σαλαμίνα και μετά στο Μοναστηράκι, στην εκκλησία της Παντάνασσας. Τώρα βρίσκεται στη Μητρόπολη των Αθηνών. Στην οδό αγίας Θέκλας αριθμό 14 κατοικούσε με τους γονείς και τις αδελφές της η Τερέζα Μακρή, η "Κόρη των Αθηνών", που ύμνησε ο λόρδος Βύρων" (Μάρω Βουγιούκα και Βασίλης Μεγαρίδης, *Οδωνυμικά*, Πνευματικό Κέντρο του Δήμου Αθηναίων, Αθήνα 1990).

Κατ' επέκταση αναφέρεται στην αγιοποίηση της κονόμας, ήτοι στην έξαρση της σημασίας της.

ΠΑΡΑΔΕΙΓΜΑ

Αχ ρε **άγια κονόμα**
σαν θεό σε θεωρούνε
και γι΄ αυτό με δέος και πίστη
αρκετοί σε υπηρετούνε.

Τα ιερά και όσιά τους
εύκολα καταπατούνε
και τους όρκους που ΄χαν δώσει
στο βωμό σου, τους ξεχνούνε.

Προσκυνούν στην εκκλησία
σού ανάβουν το κερί τους
και σ΄ εσένα αφιερώνουν
ίσως κι όλη τη ζωή τους

Αχ ρε άγια κονόμα
σαν ένα γραφτό της μοίρας
για πολλούς πάντοτε θα ΄σαι
ο θεός τους κι ο …σωτήρας ! (Εδώ).
Αδραχτοπόδαρη

Η *ψηλή γυναίκα που έχει λεπτά και μακριά πόδια*, σαν να είναι αδράχτι, δηλαδή το ξύλινο ή μεταλλικό κυλινδρικό εργαλείο με το οποίο γνέθουν το μαλλί (< αρχαίο ελληνικό *ἄτρακτος*). Παραδοσιακή σλανγκιά παλαιάς κοπής, ανήκουσα στο ιδίωμα της Σμύρνης και Ερυθραίας (δες). Και *αρδαχτοπόδαρη*.

ΠΑΡΑΔΕΙΓΜΑ

Πού τη βρήκε αυτήν την **αδραχτοπόδαρη**, θα σηκώνεται στις μύτες για να τη φτάνει.
Grossbuster

Λεξιπλασία στα αγγλικά εκ των *gross* = χυδαίος και ghostbuster. Αν οι *ghostbusters* στις ομώνυμες ταινίες και σειρές είναι οι αυτόκλητοι κυνηγοί που σταματούν τα φαντάσματα, τότε οι *grossbusters* είναι οι αυτόκλητοι κυνηγοί, εντοπιστές, διώκτες χυδαίων συμπεριφορών στα σύγχρονα μέσα κοινωνικής δικτύωσης, οι οποίοι φιλοδοξούν να τις σταματήσουν. Στους *grossbusters* ανήκουν κυρίως ακτιβιστές από τον χώρο του φεμινισμού και των δικαιωμάτων των ΛΟΑΤΚΙ, οι οποίοι κατ' αρχήν εντοπίζουν κρούσματα χυδαίας ή και χλιδαίας ετεροπατριαρχίας και καφρίλας και στη συνέχεια τα στιγματίζουν με τέτοιο τρόπο, ώστε να υπάρξει κάποια ελπίδα ότι παρόμοιες συμπεριφορές θα περιοριστούν στο μέλλον, έτσι όπως θα καυτηριαστούν κοινωνικώς. Τον επιτυχημένο όρο μετέφερε στην Ελλάδα ο graphic novelist και σπουδαίος σλάνγκαρχος Σπύρος Δερβενιώτης. Για την ύπαρξη του όρου στα αγγλικά βλ. λ.χ. εδώ.

ΠΑΡΑΔΕΙΓΜΑ

Όταν LGBTQUIA ασφυκτιούν, όταν τα δικαιώματά τους καταπατούν, ποιο νούμερο καλείς; **Grossbusters**! (Το άσμα των grossbusters στο: Σπύρος Δερβενιώτης, *Shark Nation*, εκδ. Χαραμάδα, Αθήνα 2018)
Αμυγδαλομάτα

Κυρίως στο θηλυκό: *αμυγδαλομάτα*. Παραδοσιακό αισθητικό ιδεώδες για γυναίκα με όμορφα μεγάλα μάτια με σχήμα αμυγδάλου.

ΠΑΡΑΔΕΙΓΜΑΤΑ

1. Οι άνθρωποι έλαμπαν, **αμυγδαλομάτηδες** και μελαψοί, με τις κελεμπίες τους. (Νίκος Καζαντζάκης).
2. Καλοκαίρι, ασβέστης, καπνοδόχοι. Μην κοιτάς τη θάλασσα- θα σε στραβώσει. Πράσινος θόλος. το ψωμί στη βρύση. Σ’ είχαν μόνη αφήσει. Πήγε πλάι ο νιός να κατουρήσει. Και πώς έγινε και του νερού η καμπάνα που εσήμανε κάτου απ’ τα πλατάνια κι ο ίσκιος έπεσε κουφός στα βάτα **αμυγδαλομάτα**; Έτσι ανάσκελα πεσμένη, τρομαγμένη, στα βατόμουρα βαμμένη, και το βόδι σου δεμένο πάρα κάτου βάζει τα μουγγητά του. Καλοκαίρι, ασβέστης κ’ αίμα βάτου. (Γιάννης Ρίτσος).
3. Αυτό το καράβι είναι ένα μαύρο φέρετρο / Ξέχασέ με **αμυγδαλομάτα** μου / Μην κρεμιέσαι από τον λαιμό μου γλυκιά μου / Θα περάσει σε εσένα ο θάνατος από εμένα (Ναζίμ Χικμέτ, 1945).
4. Ήταν τα αγαπημένα πτηνά της αμυγδαλομάτας Μιράντας. (Μιχάλης Γενάρης, *Ο σαξοφωνίστας*, Μεταίχμιο, Αθήνα 2014).
5. Κλείνω τα μάτια μου. Μαρτύριο να βλέπω / πώς με καλείς τα δυο μου χείλη να λερώσω / και πώς κοιτάς προκλητικά, -**αμυγδαλομάτα** / Στον πειρασμό σου να καώ, δε μού επιτρέπω / γιατί μετά, ξέρω ακριβά, θα το πληρώσω / Δε θα σε φάω, κι ας σε θέλω, σοκολάτα. (Τα μαρτύρια του καβάλου δεν περνούν με αμυγδάλου).
6. Απογοήτευση και αυτή και η Κεραμεως με τα μαργαριτάρια στις 28/10. Κρίμα ένα άρθρο λιβανιστήρι του Δανικά πριν κάποια χρόνια όπου η **αμυγδαλοματα** φορούσε ένα υπέροχο κόκκινο φόρεμα, προκαλώντας συνειρμούς περί Domme. Αποδεικνύεται κι αυτή ένα ακόμη θύμα της απόλυτης υπερεξειδικευσης σε ένα ψήγμα του γνωστικού πεδίου. (Phorum).
7. H Πιπιλομάτενα λέγετε η γυναίκα με τα μικρά μάτια. Πιπίλ σημαίνει κουκούτσι, μπορεί και μεταφορικά να σημαίνει **αμυγδαλομάτα** που το πιπίλ είναι το σπόρι, κολοκυθόσπορος ή ο πασατέμπος. Είναι και ονομασία του χορού στον Ανατολικό Πόντο. (Ο Κόσμος του Πόντου).
8. Μαζί σου κ' η νύφη, η **αμυγδαλομάτα** η Σανιούλα. (Εδώ).
9. Είναι αυτή η Κατερίνα η Σακελλαροπούλου;;; Όλα όσα δεν προσέξαμε στο Πρωτοχρονιάτικο μήνυμα της! Σχόλιο: Από κουκουλωμάτα με βλεφαρόπτωση έγινε **αμυγδαλομάτα**! Θαύμα, θαύμα! (Μακελειό).
10. Ίδια όπως στις φώτο. Κανονική στο ύψος , γλυκό νεανικό στρογγυλό προσωπάκι, **αμυγδαλομάτα** (μαύρα), μαύρα μαλλιά ίσια και μακρυά ριγμένα πίσω ως κάτω από τους ώμους, με ένα διχτυωτό από τη μέση και κάτω όπου φαίνεται το τέλειο κορμί της και το πολύ αφράτο κωλαράκι της. (Μπου).
11. Ο μικρός είναι εδώ στους δρόμους για να του γλείψει το πουλί καμία όμορφη **αμυγδαλομάτα**. (Εδώ).
Αλικόντιση

Παλαιάς κοπής αστείο. Παλαιότερα, οι γονείς "για να μην έχουν τα παιδιά μέσα στα πόδια τους, τα έστελναν στο μαγαζί της γωνίας να πάρουν «αλικόντιση» ή «μισή οκά (ή μισό κιλό) σιλιπινούς» ή «μισή οκά σικοβάρα». Αυτά βέβαια γίνονταν σε μια μακρινή εποχή, που ο κόσμος είχε παιδιά, υπήρχε μαγαζί στη γωνία, και τολμούσε να τα στείλει ίσαμε τη γωνία ασυνόδευτα. Η «αλικόντιση» παράγεται από το ρήμα «αλικοντίζω» = εμποδίζω, καθυστερώ, και ήταν εντολή προς τον μπακάλη να κάνει το παιδί να χασομερήσει (Το «αλικοντίζω» είναι δάνειο από τα τουρκικά, από τον αόριστο του ρήματος alikomak, που σημαίνει «πιάνω, συλλαμβάνω». Η Λωξάντρα της Μαρίας Ιορδανίδου, για να απομακρύνει τον γαμπρό της από το σπίτι, τον είχε στείλει σε μια συγγένισσα να φέρει «αλικομπενί», που θα πει στα τουρκικά «κράτησέ με».) Δες το ιστολόγιο του Νίκου Σαραντάκου.

ΠΑΡΑΔΕΙΓΜΑ

Πήγαινε παιδί μου στον μπακάλη να σου δώσει μισό κιλό **αλικόντιση**.
Αλλαξοβοϊδίζω

Ανήκει στην ποικιλία της Αιτωλίας και σημαίνει κάποιον που έχει ένα μόνο βόδι και το βάζει στο χωράφι μαζί με το βόδι συνεταίρου.

ΠΑΡΑΔΕΙΓΜΑ

Ο παππούς είχε μόνο ένα βόδι (στην Ήπειρο λέγονταν *μονόβοδοι* αυτοί), το βαζαν λοιπόν στο χωράφι μαζί με του γείτονα. Στην Αιτωλία είχαν και ρήμα πιο διάφανο ετυμολογικά: "**αλλαξοβοϊδίζω**". Επειδή όμως η ανθρώπινη ψυχή έχει και καλή και ανάποδη, ως γνωστόν, μαθαίνουμε από σχετικό μελέτημα ότι ένας από τους λόγους διαλύσεως της συνεργασίας θα ήταν η "δόλια προσπάθεια του ενός εκ των συνεργαζομένων να επιρρίψη περισσότερον βάρος, να *ρίξη λουρί*, ως λέγεται, εις το αροτριών ζώον του συνεταίρου του, διά μεταφοράς του σημείου προσδέσεως ρυμού και ζυγού εγγύτερον προν τον λαιμόν του". (Κωνσταντίνος Πουλής, *Από το αλέτρι στο smartphone. Συζητήσεις με τον πατέρα μου*, Μελάνι, Αθήνα 2019, σ. 177-178).
Αγγελοθωρώ

Θωρώ βλέπω τον άγγελο που θα μου πάρει την ψυχή, δηλαδή τον Χάρο, ή τους αγγέλους (και τους δαίμονες) της ψυχοστασίας μου κατά τη στιγμή του θανάτου μου, με λίγα λόγια *ψυχορραγώ* και είμαι έτοιμος να πεθάνω. Εναλλακτικώς, βλέπω αγγέλους ακόμη και πριν τον θάνατό μου. Παραδοσιακή λέξη, που απηχεί τις σχετικές θρησκευτικές δοξασίες. Τη βρίσκω στο Διαδίκτυο σε διάφορα τοπικά ιδιώματα, όπως της Μεσσηνίας και της Κύπρου, αλλά όχι μόνο.

ΠΑΡΑΔΕΙΓΜΑΤΑ

1. ΑΓΡΥΠΝΙΑ ΜΟΥ της κόλασής μου πέλαγο

Αζωική μου Ανάσα Αιματοπότιστη
Ακαταβύθιστο του ρόγχου μου Στεφάνι,
τις λάμιες **αγγελοθωρώ**
την  Έσχατη Απουσία.

Εφέλκω την Γέννα την Παμμέγιστη
στων Αμαδρυάδων το χορό
Αλαλά Αλαλά Αλαλά

Πάλλω Καρπίζω Θάνατο. (Πικροί ως άψινθος καρποί).

1. Ένα κρυμμένο δάκρυ, παιδικό. Έχω ένα παράπονο, κλεισμένο σ' Αυγουστιάτικα φεγγάρια. Ένα χαμόγελο, που δεν κράτησε Μιας ώρας ειρήνη, να **αγγελοθωρεί** στο αντιφέγγισμα των εκρήξεων. Έχω ένα ταξίδι μέσα μου. Μια πλεξούδα άστρα, χάντρες καλοκαιριάτικης νύχτας. Μα σώθηκαν οι μέρες περιμένοντας ένα άλλο αύριο. (Esoterica).
2. Βασικά,μετά τον θάνατο **αγγελοθωρούμε** (=βλέπουμε τον φύλακα άγγελο μας-βεβαίως οι εν τω "πρώτω ουρανώ" άγιοι άνθρωποι τον βλέπουν και εν ζωή...) και κατόπιν συμβαίνει αυτό που λέμε μερική κρίση-τελωνισμός της ψυχής,όπως έχει περιγραφεί και σε παραθανάτιες εμπειρίες (απίστων-μέχρι τότε...). (Μεταφυσικό).
Άρτσι φάρτσι

## άρτσι φάρτσι, άρτι φάρτι

Μεταφορά από τα αγγλικά του artsy fartsy. Περιγράφει έργο ή δημιουργό που κάνει τέχνη -συνήθως κακή και πάντως αμφιλεγόμενη- τόσο ακαταλαβίστικη και περίεργη που αποξενώνει τους ανθρώπους και τους κάνει να υποθέτουν οτι πρόκειται για ιδιοφυΐα, πράγμα που δεν 'χαλάει' καθόλου τον 'δηθενιστή' δημιουργό.

> *Θα τολμούσα να πω ότι ο όρος **arty-farty** είναι πιο πολύ αντίστοιχος με το σκέτο **κουλτουριάρης**, που χρησιμοποιείται συνηθέστερα με αρνητική σημασία στην γλώσσα μας. Σύμφωνα με το ΛΚΝ, κουλτουριάρης είναι Παρόμοια ερμηνεία δίνει και ο Μπαμπινιώτης. Και τα δυο λεξικά σημειώνουν μόνο αρνητική σημασία στην λέξη.* *LEXILOGIA*
>
>

Παρ' όλο που δεν έγινε ακόμη η σύνδεση, τα πεπραγμένα του Φαμπρανδρός και η φάμπρικά του (βρήκε και τάκανε!), είναι το τέλειο παράδειγμα ***άρτσι φάρτσι*** φάσης.

Βέβαια, το αλαφροΐσκιωτο ελληνικό θυμικό ανταποκρίνεται άριστα σε συνθήκες που ευνοούν τις μελοδραματικές εξάρσεις κι έτσι, το σετάκι «παλλόμενα πέη και πολιτιστικός αφελληνισμός», μας συγκίνησε βαθειά.

## ΠΑΡΑΔΕΙΓΜΑΤΑ

> 1.-Φταιω εγω που παλι η καλτσα του Ευκλειδη ειναι ολα τα λεφτα;
>
> -φυσικά, είναι κ ροκ κ **αρτσι φάρτσι** ο γιούκλιντ!
>
>

> 2. Αν είχα πολλά λεφτά, θα έφτιαχνα ένα **άρτσι φάρτσι** βίντεο όπου θα χάζευα φωτογραφίες και θα έβγαζα ροζ αφρούς.
>
>

> 3. Ψιλοβαρέθηκα. Ωραίο το εύρημα και ο Στέργιογλου αλλά πολύ άνευρο και ολίγον δήθεν. **Άρτσι-φάρτσι** που λεν και στα ξένα.
>
>

> 4. Κανω σούσι κ παράλληλα βλέπω ντοκιμαντέρ για τον Τουταγχαμών. Πόσο μουλτι κουλτι κ **αρτι φαρτι**
>
>

> 5. Τελικά, πραγματικά αν δεν λες και τις απαραίτητες πολιτικο/οικονομικο/**άρτι-φάρτι** μαλακίες δεν κάνεις φόλοουερς. Και αν δεν...
>
>

*© Sourpou 2016*
La Liberté

## Description

*Le désir de liberté est voulu par tous. Pourtant nous ne le sommes pas à 100 %. Ce qui la limite sont :*

* Les Lois
* Les horaires et les tâches dans un emploi.
* La Vie Familiale (les parents, le conjoint, les enfants, etc)
* Les autres
* Un empêchement des circonstances (comme une panne pour un véhicule)

## Les conséquences du manque de Liberté

* Mal-être
* Manque de connaissances
* Manque de contact
* Manque de volonté

## Le Côté Positif

* épanouissement personnel
* Améliore la santé

## Le Côté Négatif

* Risque de ne plus avoir de limite (perdre le contrôle des réalités)
* Risque d'entraver la liberté des autres
Ακίτης

Ο αναρχικός *αντικρατιστής* που ανήκει στην *αντικρατική πάλη*.

ΠΑΡΑΔΕΙΓΜΑ

γμτ, το κράτος και οι ίδιοι ("ένωση"), τα κρύβουν... Όχι, δεν αφορά την συνάντηση Πάτρας, το 1986, η πρώτη και μοναδική πανελλαδική συνάντηση Αναρχικών - Αντιεξουσιαστών. Αφορά το ψευτοσυνέδριο, άνοιξη 1987, των "ενωσιτών", στην Αθήνα, που, ο πάντα ώριμος "χώρος" δεν μάσησε και εναντιώθηκε, στην απαίτηση, των σημερινών **ΑΚιτών**, να μπλέξει ο "χώρος" με τις ορέξεις τους. Αν δεν τα ξέρεις αυτά, σύντροφε, που πας, να τους υπερασπίσεις κιόλας (από όσα διαβάζω)... Εντάξει, ψιλοσυμμορφώθηκαν "αναρχικά", αλλά δεν τους (ατομικά) εμπιστεύομαι... Τώρα, αν σου/σας πω, ότι το αναρχικό κίνημα, μεταχουντικά, ήταν αρκετά επιζήμιο και γι' αυτό η καταστολή, η προπαγάνδα, η πρέζα, η συκοφάντηση, η "ένωση Αν.", θα με ορίσεις κάπως. Μακριά από αυτούς, το αναρχικό κίνημα, έχει άδολα προσφέρει αρκετά, αρκετά με τις συκοφαντίες, από τον ίδιο τον "χώρο" και τους μπάτσους.. Τι να σου πω, ότι δεν επέτρεπαν - τέλη ' 80- την είσοδο στην πλατεία κι όποτε τους είχαμε έτοιμους για φουντάρισμα, δεν εμφανίζονταν! Α, να σου πω και για Λάρισα, 8/5, ήσουνα, αλλά δεν κατάλαβες: οι τότε "ένοπλοι", πάθαιναν ντελίριο αν σύντροφοι αναφέρονταν σε Τσουτσουβή, Χ.Κασσίμη, Γεωργιάδη, χώρια που μας σκέπαζαν όταν φωνάζαμε συνθήματα, όχι για αυτούς αλλά αντικρατικά/αντιεξουσιαστικά. Είναι το ψέμμα και η αυταπάτη της Αναρχίας στην ελλάδα και βαρύνονται, παρά τα ψεύδη και τις απειλές τους... Αν έχεις κι άλλες απορίες, να τις απαντήσω, τι στο διάολο, μαύρος άγγελος... Εν γνώσει πως ασφάλεια - πρώην ενωσίτες/νυν **ΑΚίτες,** θα αφηνιάσουν Προς απάντηση: Πίσω Ρουφιάνοι, Εμπρός Σύντροφοι. (Indymedia).
Ανεβαστής

Αυτός που ανεβάζει υλικό στο Διαδίκτυο, μεταφορά του αγγλικού *uploader*.

Σε μία περίπτωση το βρίσκω και με τη σημασία κάποιου ο οποίος σε ανεβάζει ψυχολογικά.

ΠΑΡΑΔΕΙΓΜΑΤΑ

1. @Anonymous Εσείς πρέπει να είστε ο **ανεβαστής** του 'Ένα αστέρι γεννιέται - Gönülçelen'. Θα μπορούσατε να σιντάρετε το Part3 για 1-2 24ωρα ακόμα; Έχει μείνει 1.5GB για κατέβασμα από τα 12GB συνολικά (Από τορεντάδικο)
2. Πότε θα σπάσει η παγωνιά - Ριζίτικο (άγνωστο) - Hollencomando Kreta. (Σημείωση:ο "**ανεβαστής**" του βιντεο,εγώ,ουδεμία σχέση εχει με εθνικο-φασιστικο-ομοφοβικο-ακροδεξιο-χουντικο-παπαδο-φιλομεταξικο-χιτο-κομματικο-"παλιμεχρονουςμεκα. (Από έτερο τορεντάδικο).
3. H 41χρονη παρουσιάστρια υποδέχτηκε τον αγαπημένο της συνεργάτη, Νίκο Μουτσινά, ο οποίος παραδέχτηκε ότι η Ελένη του έλειψε. «Ο Νίκος μου, ο προσωπικός μου τραγουδιστής είναι εδώ, ο προσωπικός μου **ανεβαστής**», είπε γελώντας αγκαλιάζοντας το συνεργάτη της.
Άνω πλατεία, πάνω πλατεία

Πολιτικός όρος που έλκει την καταγωγή του από τις Διαδηλώσεις των Αγανακτισμένων του 2011. Στην *άνω πλατεία του Συντάγματος*, δηλαδή πιο κοντά προς τη Βουλή των Ελλήνων, πάνω από τα σκαλιά της καθαυτό Πλατείας Συντάγματος συγκεντρώνονταν αντιμνημονιακές και αντισυστημικές δυνάμεις της Δεξιάς, κυρίως Λαϊκής Δεξιάς και Ακροδεξιάς, σε αντίθεση με την Κάτω Πλατεία όπου συγκεντρώνονταν οι αντισυστημικοί και αντιμνημονιακοί Αριστεροί. Μεταξύ των δύο Πλατειών υπήρχε συχνά ένταση και σίγουρα ένας διχασμός εντός του κινήματος. Ένα μέρος της Άνω Πλατείας το εγκολπώθηκε το Κόμμα των *Ανεξαρτήτων Ελλήνων* που έγινε τελικά και μνημονιακό και συστημικό/κυβερνητικό, αλλά άλλοι παρέμειναν σε μη μνημονιακά και μη συστημικά κόμματα της Δεξιάς. Όταν τον όρο χρησιμοποιούν αριστεροί είναι μειωτικός και σημαίνει κάποιον ακροδεξιό με έλλειμμα στιβαρής πολιτικής και ταξικής σκέψης, αλλά ο όρος μπορεί να χρησιμοποιηθεί και μη μειωτικά.

ΠΑΡΑΔΕΙΓΜΑΤΑ

1. Συμπληρωματικά σε αυτήν την εικόνα κυριάρχησε μια ξεκάθαρη τάση να παρουσιαστούν διαφοροποιητικά όσα συνέβαιναν στην "**πάνω πλατεία**" από αυτά που συνέβαιναν στην "κάτω πλατεία". Στην "**πάνω πλατεία**" συγκεντρώνονταν τα "χουλιγκάνια, οι χαβαλέδες και οι ουγκ", με "πολλές γαλανόλευκες", ενώ στην "κάτω πλατεία" συγκεντρώνονταν οι "πολιτισμένοι, σοβαροί συνελευσιάζοντες". (Μαρία Παπαπαύλου, *Η εμπειρία της Πλατείας Συντάγματος. Μουσική, συναισθήματα και νέα κοινωνικά κινήματα*, Οι Εκδόσεις των Συναδέλφων, Αθήνα 2015, σ. 22).
2. Τότε ήταν **πάνω πλατεία** και μας έλεγε να μην ανησυχούμε γιατί η Ελλάδα έχει υδρογονάνθρακες. Μετά τον απογοήτευσε ο Καμμένος και τώρα μάλλον θα το ρίξει λευκό. Ελπίζω μόνο να μην το ρίξει στα χρυσάβγουλα, γιατί θα είναι κρίμα.
Αιμορροΐδης

Σκωπτικό παρωνύμιο για τον συγγραφέα Εμμανουήλ Ροΐδη και κατ' επέκταση για κάθε συγγραφέα ή λόγιο που είναι ξινός, ευπρόσβλητος, ευερέθιστος, μισάνθρωπος και έτοιμος για καυγά και για να πετάξει τη χολή του, σαν να πάσχει μονίμως από αιμορροΐδες. Ή ένα γενικότερο λολοπαίγνιο για ευερέθιστο άνθρωπο.

ΠΑΡΑΔΕΙΓΜΑΤΑ

1. Τι άλλο να ζητά μια κοινωνία από τον συγγραφέα της παρά να την ανατάμει οριζοντίως και καθέτως και να ποτίσει με τους χυμούς της - το σπέρμα και το αίμα, ου μην και τη χολή της- το χαρτί; Μπορεί να πετύχει κάτι τέτοιο ο μισάνθρωπος, οινόφλυξ Παπαδιαμάντης; Ο νοσηρώς κουτσομβόλης Ξενόπουλος; Το κατάφερε μήπως ο αενάως μυκτηρίζων Εμμανουήλ Ροΐδης, που εγώ τον αποκαλούσα **Αιμορροΐδην**; Αρκούν τα ψέμματα, μετρ! Εις ημάς έχει πέσει ο κλήρος! (Χρήστος Χωμενίδης, *Ο Φοίνικας*, εκδ. Πατάκη, Αθήνα 2018).
2. Το εναρκτήριο λάκτισμα στον αγώνα κατά των ερυθρών αιμοσφαιρίων έδωσε ο ακάματος **Αιμορροίδης**. Αν και δημόσιος υπάλληλος, κάθε άλλο παρά τα έξυνε τελικά, ο Ξήνων. Η ιδέα είναι σκανδαλιστικά απλή: Για να πάρεις το αίμα σου πίσω, αρκεί να μπεί νέο αίμα στον οργανισμό! Η θεραπεία είναι εξίσου απλή κι ανώδυνη. (ΠΑΟΚ είσαι).
3. **ΑΙΜΟΡΡΟΙΔΗΣ**: "ΔΕΝ ΕΙΧΑ ΔΙΑΒΑΣΕΙ ΤΟ ΜΝΗΜΟΝΙΟ ΓΙΑΤΙ ΕΙΧΑ ΔΟΥΛΕΙΕΣ!!" Αυτα ηκουσαν οι κακομοιροι λουμπενοπολιτες και επεσαν απτα συννεφα. (Τρομαχτικιό).
Αναρχοφασίστας

Χρησιμοποιείται από αντι-αντιεξουσιαστές για να υποδηλώσει ότι αυτοί που επικαλούνται την αναρχική ιδεολογία στον βαθμό που στο όνομα της αναρχίας είναι μηδενιστές και ασκούν τυφλή βία δεν διαφέρουν από φασίστες, καθώς δεν διαλέγονται, δεν έχουν δημοκρατικές διαμεσολαβήσεις κ.ο.κ. και, όπως και στους φασίστες, η βία είναι η μόνη "γλώσσα" τους. Μπορεί να χρησιμοποιηθεί βεβαίως και από φίλα προσκείμενους προς την αναρχία, οι οποίοι θέλουν να διακρίνουν τη γνήσια αναρχία από φαινόμενα απλής τυφλής βίας. Όπως και το *αναρχοσταλίνας*, και αυτή η έκφραση αντλεί τη ρητορική δυναμική της από το γεγονός ότι οι αναρχικοί θεωρούν τους εαυτούς τους ως το απόλυτο αντίθετο του φασισμού.

ΠΑΡΑΔΕΙΓΜΑΤΑ

1. Ο δημαγωγός Ανδρέας Παπανδρέου «γέννησε» τον ΣΥΡΙΖΑ, τους νεοΚνίτες και αναρχοφασίστες. (Σώτη Τριανταφύλλου).
2. **Αναρχοφασίστες** τραυματίζουν σοβαρά γυναίκα με φωτοβολίδα στα Εξάρχεια. Η δικηγόρος πήγαινε σπίτι της, όταν μία φωτοβολίδα που εκτοξεύτηκε από την πλευρά των κουκουλοφόρων καρφώθηκε στο αριστερό της γόνατο - Έκαιγε στο πόδι της επί ένα λεπτό. Σοβαρά τραυματισμένη στο πόδι μεταφέρθηκε στον Ευαγγελισμό μία δικηγόρος, η οποία χτυπήθηκε από φωτοβολίδα στα Εξάρχεια, πηγαίνοντας στο σπίτι της, στην οδό Νοταρά. Σύμφωνα με πληροφορίες, κατά τη διάρκεια των επεισοδίων στα Εξάρχεια, η δικηγόρος της Ένωσης Φωτορεπόρτερ δέχτηκε φωτοβολίδα στο πόδι. Οι ίδιες πληροφορίες αναφέρουν ότι επρόκειτο για ναυτική φωτοβολίδα, η οποία δεν έσβηνε ούτε με πυροσβεστήρα, με αποτέλεσμα να σβήσει στο πόδι της! Την γυναίκα, που σφάδαζε από τους πόνους, παρέλαβε ασθενοφόρο και την μετέφερε στο νοσοκομείο «Ευαγγελισμός». Εκεί, εισήχθη εσπευσμένα στο χειρουργείο. (Εδώ).
3. Δεν μπορώ να γνωρίζω με σιγουριά τι ρόλο παίζουν αυτοί οι 30(;) που επιτέθηκαν στο Βαρουφάκη, αλλά ο χαρακτηρισμός που θα τους έδινα εγώ, είναι **αναρχοφασίστες**. Ασχέτως τι πιστεύουν οι ίδιοι για τους εαυτούς τους, είναι φασίστες, προσποιούμενοι τους αναρχικούς. (Πιτσιρίκος για το συμβάν επίθεσης στον Γιάνη Βαρουφάκη και τη Δανάη Στράτου στο εστιατόριο Γιάντες στα Εξάρχεια την άνοιξη του 2015).
Ανδραρχιστής, αντραρχιστής

Μεταφορά στα ελληνικά του αγγλικάνικου *manarchist*, είναι ο *αναρχιστής* που βάζει την επιτέλεση του *ανδρικού* του φύλου με όλη τη *ματσίλα* που αυτό συνεπάγεται πιο ψηλά από μια διαθεματική αναρχική αναζήτηση διεκδικήσεων για τον φεμινισμό και τα ΛΟΑΤΚΙ άτομα. Περισσότερα στο παράδειγμα.

ΠΑΡΑΔΕΙΓΜΑΤΑ

1. **Ανδραρχιστής**: Ναι, είσαι μισογύνης! (Antivirus).
2. Ο ματσοσιαλισμός και ο αντραρχισμός είναι όροι-ομπρέλες που καλύπτουν τους σεξιστές, μισογύνηδες κ.ο.κ. μέσα στην αριστερά και τη ριζοσπαστική αριστερά / αναρχικό / αυτόνομο χώρο.

Χρησιμοποιείται ιδιαιτέρως για όσους πιστεύουν πως η δημιουργία ενός σοσιαλιστικού / μαρξιστικού / αναρχικού συστήματος, θα επιλύσει αυτόματα το έμφυλο και άρα δεν χρειάζεται να κάνουν τίποτα τώρα για το θέμα αυτό παρά μόνο να ασχολούνται με το ταξικό και την ανατροπή του.

Οι **αντραρχιστές** και οι ματσοσιαλιστές είναι στη βάση τους αντι-διαθεματικοί. Δεν αντιλαμβάνονται το εύρος και το βάθος της σημασίας που έχει η απόλυτη καταστροφή της πατριαρχίας.

Συνήθως επεκτείνονται στους χώρους, προσπαθούν να χειραγωγήσουν τις γυναίκες και απορρίπτουν τις πολιτικές ταυτοτήτων ως «διασπαστικές». Τυπικά είναι προνομιούχοι σις, στρέιτ, λευκοί άντρες, αρκετές φορές ευκατάστατοι (βλ. Russel Brand) οι οποίοι αρνούνται να αναγνωρίσουν την ύπαρξη προνομίων και καταπιέσεων εκτός του ταξικού και της κοινωνικοοικονομικής θέσης.

Τέλος, οι ματσοσιαλιστές και αντραρχιστές αρνούνται να παραδεχτούν πως, όπως και στο σύνολο της κοινωνίας, έτσι και ακόμη και μέσα στα κινήματα και τις ομάδες τους υπάρχει μισογυνισμός, από αποσιώπηση μέχρι βιασμοί. Το αντεπιχείρημα συνήθως είναι το No True Scotsman οπότε και επιμένουν πως @ φεμινιστ@ς ή κάθε άλλ@ που κάνει κριτική δεν έχει γνωρίσει «πραγματικό σοσιαλιστή / αναρχικό / μαρξιστή / κ.ο.κ. (Αδέσποτος).
Exploits

## List

### Reinvest offline income carryover

This exploit allows you to immediately get a lot of money after reinvesting. First, open the reinvest screen. Then, close the app or lock your phone for the minimum period it takes for offline income to kick in - about two minutes. Re-open the app and immediately reinvest. When you close the popup, you will get offline income from your previous reinvest, allowing you to get back to the best upgrades straight away and reinvest again very quickly.

## Unconfirmed

The game's online leaderboards show absurd scores at the very top, which suggests the existence of more significant exploits.
Easter egg

Αμερικανιά νέας κοπής που βρίσκουμε στο ιδίωμα κομπιουτεράδων και ασχολούμενων με ταινίες και video games. Προκύπτει ως εξής (δες): "Στο λογισμικό των υπολογιστών και στα μήντια, το *Easter egg* είναι ένα εμπρόθετο αστείο για μυημένους (*inside joke*), ένα κρυμμένο μήνυμα ή εικόνα, ή ένα μυστικό στοιχείο ενός έργου. Συνήθως βρίσκεται μέσα σε ένα πρόγραμμα υπολογιστή, σε ένα βίντεο γκέιμ ή στο μενού ενός DVD/Blu-ray Disc. Το όνομα προέρχεται από τα παραδοσιακά πασχαλινά αβγά και το κυνήγι τους από τα παιδιά. Ο όρος χρησιμοποιήθηκε για πρώτη φορά για να περιγράψει ένα κρυφό μήνυμα στο Atari βίντεο γκέιμ *Adventure*, το οποίο ενθάρρυνε τον παίκτη να ανακαλύψει περαιτέρω κρυφά μηνύματα σε κατοπινά παιχνίδια, οδηγώντας τον έτσι σε ένα είδος "κυνηγιού"".

Η έκφραση βασίζεται στο έθιμο του κυνηγιού πασχαλινών αβγών, κατά το οποίο οι γονείς κρύβουν ειδικά διακοσμημένα πασχαλινά αβγά σε μέρη του σπιτιού ή και έξω στον κήπο και τα παιδιά προσπαθούν να τα ανακαλύψουν και να τα συλλέξουν. Το έθιμο ήταν διαδεδομένο στην Αγγλία ήδη στο τέλος του 19ου αιώνα, ενώ από κάποιους ανάγεται ήδη στην εποχή του Μαρτίνου Λούθηρου (16ος αιώνας). Βασίζεται στο ότι το αβγό ως σύμβολο της γέννησης συμβολίζει την αναγέννηση του κόσμου με την ανάσταση του Χριστού κατά τη χριστιανική πίστη.

ΠΑΡΑΔΕΙΓΜΑ

Καλωσορίσατε σε ένα ολόφρεσκο All Geek to Me και την ολόφρεσκη βόμβα που μας έσκασε σήμερα ο B.B. Eightiz. Φήμες για επικείμενο σίκουελ του "κυνηγού ανδροειδών" κυκλοφορούν εδώ και αιώνες αλλά για πρώτη φορά έχουμε τρέιλερ και είναι αληθινό! Ακολουθείτε το κανάλι μου για όλα τα **Easter Egg** που κρύβονται στο τρέιλερ! Προς το παρόν, το μεγάλο ερώτημα είναι: Μας έφτιαξε ή μας χάλασε; (Σπύρος Δερβενιώτης, *Yesternow*, εκδ. Χαραμάδα, Αθήνα 2017)